钦定古今图书集成/明伦汇编/宫闱典/第097卷 > 《皇第十二妹等四人各封长公主制》
## 钦定古今图书集成/明伦汇编/宫闱典/第097卷 > 《皇第十二妹等四人各封长公主制》

白居易

古者帝子下嫁，必使王公主焉。近代或有未笄年而
赐汤沐者，亦加公主之号，以宠重之。第十二妹等，先
皇帝之子也，比朕之子，宜加等焉。故当幼年，各封善
地，咸命为“长公主。未及釐降，先开邑封，所以慰太后
慈念之心，表先帝肃雍之训，亦欲使吾孝理之道，敦
睦之风，自骨肉间，以及天下。可依前件。”